Рэмэзан зыри къытекIуакъым
Карпаты къалэм (Украинэм) бэнэкIэ хуитымкIэ ныбжьыщIэхэм я дунейпсо зэхьэзэхуэ щекIуэкIащ. Абы хэтащ Урысейм, Украинэм, США-м, Азербайджаным, Молдавием икIа спортсмен 250-рэ.
ГуащIэу екIуэкIа зэхьэзэхуэм зэфIэкI лъагэ къыщигъэлъэгъуащ Шэрэдж куейм щыIэ Сабий-ныбжьыщIэ спорт школым и гъэсэн, Бабугент щыщ Аттасауов Рэмэзан. Ар зэпеуэм хуагъэхьэзыращ тренерхэу Бозиев Исхьэкърэ Атабиев Магомедрэ.
ЦIыху 30 пашэныгъэм щыщIэбэна килограмм 38-рэ зи хьэлъагъхэм я зэпеуэм ди щIалэм фIы дыдэу бэнэгъуитху щрихьэкIащ. Япэу хигъэщIащ американ спортсменыр, къыкIэлъыкIуэ текIуэны- гъэр къыфIихьащ Осетие Ищхъэрэ-Аланием и лIыкIуэм. ИтIанэ ар ефIэкIащ Украинэмрэ Азербайджанымрэ я бэнакIуэхэм.
КIэух зэпеуэм Рэмэзан хьэрхуэрэгъу къыщыхуэхъуащ Молдавием и лIыкIуэр. Илъэс кIуам къыхэзыгъэщIауэ щыта бэнакIуэм ди щIалэм иджы текIуэныгъэр къыфIихьыжащ.
Шэрэдж муниципальнэ куейм и щIыпIэ
администрацэм и пресс-IуэхущIапIэ.
